ລາຍງານ ການເຄົາລົບ ສິດທິມະນຸດ ຂອງ ກະຊວງຕ່າງປະເທດ ສຫລ ທີ່ກ່ຽວກັບລາວ
ບັນຫາສິດທິມະນຸດ ທີ່ສຳຄັນສຸດ ຢູ່ລາວ ກໍແມ່ນການສືບຕໍ່ ປະຕິເສດ ບໍ່ໃຫ້ປະຊາຊົນຂອງຕົນ ເລືອກເອົາ ລັດຖະບານ ຂອງພວກເຂົາເຈົ້າໄດ້.
ບົດສະຫລຸບ ຂອງລາຍງານປະຈຳປີ ວ່າດ້ວຍການເຄົາລົບນັບຖືສິດທິມະນຸດ ຂອງກະ ຊວງການຕ່າງປະເທດສະຫະລັດກ່ຽວກັບລາວກ່າວວ່າ ສປປ ລາວ ແມ່ນປົກຄອງໂດຍ ພັກການເມືອງພຽງພັກດຽວ ທີ່ຖືກຕ້ອງຕາມກົດໝາຍລັດຖະທຳມະນູນຄືພັກປະຊາຊົນ ປະຕິວັດລາວ ການເລືອກຕັ້ງເທື່ອຫຼ້າສຸດຊຶ່ງມີຂຶ້ນໃນວັນທີ 20 ມີນາຜ່ານມາ ແມ່ນດຳ ເນີນໄປແບບບໍ່ມີເສລີແລະບໍ່ມີຄວາມຍຸຕິທຳ ພັກປະຊາຊົນປະຕິວັດລາວໄດ້ເລືອກເອົາ ບັນດາຜູ້ສະໝັກທັງໝົດແລະການປ່ອນບັດແມ່ນເປັນການບັງຄັບຕໍ່ປະຊາຊົນທຸກໆຄົນ ຫລັງຈາກ ານເລືອກຕັ້ງແລ້ວ ສະພາແຫ່ງຊາດໄດ້ໃຫ້ການອະນຸມັດຕໍ່ການແຕ່ງຕັ້ງທ່ານ ທອງລຸນ ສີສຸລິດ ເປັນນາຍົກລັດຖະມົນຕີຂອງປະເທດ ລາຍງານກ່າວວ່າ ພົນລະເຮືອນຍັງສືບຕໍ່ເປັນຜູ້ຄວບຄຸມກຳລັງຮັກສາຄວາມປອດໄພ ຢ່າງມີປະສິດທິຜົນ ບັນຫາການເຄົາລົບນັບຖື ສິດທິມະນຸດທີ່ສຳຄັນສຸດ ແມ່ນຍັງສືບຕໍ່ເປັນເລື່ອງທີ່ລັດຖະ ບານປະຕິເສດບໍ່ໃຫ້ປະຊາຊົນຂອງຕົນສາມາດເລືອກເອົາລັດຖະບານຂອງພວກເຂົາ ເຈົ້າໄດ້ ສ່ວນບັນຫາສິດທິມະນຸດອື່ນໆ ແມ່ນມີຮວມທັງ ການລ່ວງລະເມີດຕໍ່ພວກນັກໂທດໃນ ຄຸກ ການໄດ້ຮັບການປະຕິບັດຕໍ່ແບບຍຸຕິທຳໃນຂັ້ນຕອນຕຸລາການ ຮວມທັງການຈັບ ກຸມຄຸມຂັງ ໂດຍພະລະການ ການລ່ວງລະເມີດ ຂອງລັດຖະບານ ຕໍ່ສິດເສລີພາບ ໃນ ດ້ານການປາກເວົ້າ ໃນດ້ານການຂ່າວ ການໂຮມຊຸມນຸມ ແລະການຄົບຄ້າສະມາຄົມ ຕະຫລອດເຖິງສິດເສລີພາບ ໃນດ້ານສ່ວນໂຕ ການຈຳກັດຮັດແຄບຂອງລັດຖະບານ ກ່ຽວກັບສິດເສລີພາບ ໃນດ້ານການສຶກສາ ການຈຳກັດຮັດແຄບຂອງທ້ອງຖິ່ນ ຕໍ່ສິດ ເສລີພາບໃນການນັບຖືສາສະໜາ ການຄ້າມະນຸດ ການຈຳແນກກີດກັນທາງດ້ານສັງ ຄົມຕໍ່ຖານະທາງເພດ ແລະຕໍ່ຜູ້ທີ່ຕິດເຊື້ອ HIV ແລະໂຣກເອດສ໌ແລະການຈຳກັດຮັດ ແຄບຕໍ່ສິດທິຂອງພວກຄົນງານ ລາຍງານກ່າວວ່າ ລັດຖະບານບໍ່ເຄີຍດຳເນີນຄະດີຫລືລົງໂທດພວກເຈົ້າໜ້າທີ່ໆ ໄດ້ ລ່ວງລະເມີດໃນດ້ານສິດທິ ຕຳຫຼວດແລະເຈົ້າໜ້າທີ່ຮັກສາຄວາມສະຫງົບໄດ້ດຳເນີນ ການແບບບໍ່ເຄີຍຖືກລົງໂທດ